Príloha č.1a) – Opis predmetu zákazky

Opis:

Predmetom zákazky je kompletná oprava dlažby na tribúne krytej plavárne Pasienky. Po kompletnom vyčistení tribúny zhotoviteľ vyhodnotí miesta, kde je potrebné odstrániť pôvodnú dlažbu (dlaždice s rozmermi cca 20 x 55 mm). V miestach, kde bude dlažba odstránená, je potrebné vykonať lokálne opravy. Nasleduje brúsenie a osekanie nerovností. Stavebné otvory v tribúne zhotoviteľ prekryje cetrisovými doskami, ktoré budú ukotvené do betónového podkladu. Zhotoviteľ následne vyrovná všetky plochy tribúny samo nivelačnou cementovou stierkou. Na všetky horizontálne plochy tribúny sa vzápätí nanesie dvojitá izolačná stierka. Pred kladením dlažby zhotoviteľ na všetky plochy nanesie adhézny mostík pre zvýšenie priľnavosti podkladu. Zhotoviteľ ďalej položí dlažbu dodanú verejným obstarávateľom. Dlažba sa položí v súlade s kladačským plánom dodaným verejným obstarávateľom.

Prístup na stavenisko: Zhotoviteľovi bude umožnený prístup na stavenisko z chodby priľahlej k tribúne. Chodba sa nachádza na 1. poschodí a je prístupná cez široké schodisko. V tejto chodbe sa bude skladovať materiál na účely realizácie stavby a zhotoviteľ zabezpečí zakrytie podláh v miestach, kde by mohlo dôjsť k ich poškodeniu pri stavebných alebo iných súvisiacich činnostiach.

Stavebný materiál: Verejný obstarávateľ dodá zhotoviteľovi dlažobný materiál na realizáciu zákazky. Materiálom je dlažba Refin Ceramiche Tune desert vo veľkosti 60x60x1 cm.

Na stavebné práce je vydané platné ohlásenie.

V  prípade, že Súťažné podklady, alebo ich ľubovoľná časť uvádza komerčný názov výrobku a/alebo výrobcu, resp. typové radové resp. iné označenie spojené s jediným výrobcom, sa tento výrobok uvádza ako referenčný, pričom platí, že uchádzač je oprávnený ponúknuť kvalitatívny ekvivalent takéhoto výrobku. Dôkazné bremeno kvalitatívnej ekvivalencie znáša uchádzač predložením certifikátu, resp. katalógového listu alebo iného dokumentu obsahujúceho popis kvalitatívnych vlastností ponúkaného ekvivalentného výrobku.

V prípade, že by sa uchádzač cítil dotknutý vo svojich právach, t.j., že by týmto opisom dochádzalo k znevýhodneniu alebo k vylúčeniu určitých uchádzačov alebo by opis obsahoval názov konkrétnych výrobcov, výrobný postup, obchodné označenie, patent, typ, oblasť alebo miesto pôvodu, tak vo svojej ponuke môže uchádzač použiť technické riešenie ekvivalentné, ktoré ale spĺňa kvalitatívne, technické a funkčné požiadavky na rovnakej a vyššej úrovni, ako je uvedené v tomto opise predmetu zákazky.